Ons Boekwinkel – De Novo Boekeblad
Klik hier vir meer inligting en om te bestel
Ander boeke te koop
Hier is 'n paar boeke in ons boekwinkel waarin jy dalk mag belangstel. Sommige van die boeke word ook in e-pdf formaat ("clickable pdf) beskikbaar gestel. Dit kan afgelaai word en op enige slimfoon, tablet of rekenaar gelees word. Klik op die Meer inligting skakels van enige boek om meer inligting oor die betrokke boek bekom.
Klik vir meer linligting
Jou boek kan hier kom
'n Gedagte wat Paulo Coelho in sy boek The Fifth Mountain beklemtoon, is dat 'n mens meermale geforseer word om 'n bepaalde "journey" te stap.
"When a man journeys toward his destiny, often he is obliged to change paths. All this is part of the apprenticeship."
Dit lyk vir my dat as jy eers met hierdie "journey" begin het, is omdraai nie maklik of moontlik nie. Jy moet doodeenvoudig vasbyt en deurdruk anders mag jy 'n wêreld se ervarings, lesse, lewenswyshede en belewenisse mis wat onvervangbaar is.
Daarom dat Hendrik Venter in sy boek die volgende aanhaling aanhoudend beklemtoon: "Take your soul on a drive or else it will take you for a ride."
Dit is baie duidelik uit hierdie boek dat Venter inderdaad 'n baie moeilike en gekompliseerde reis op voetsoolvlak beleef het. Op hierdie reis is hy oop en krities-soekend na godsdienstige antwoorde op sy eie pad en ervarings. Hy skryf: "wanneer ek by die kerk uitstap, is ek op my eie en moet ek self kies. Nadat ek by die sielkundige klaar is, is ek ook op my eie en moet ek self gaan doen. Êrens hier op my eie moet ek by myself begin; moet ek kies wat ek gaan doen om sin te gee aan my lewe."
Klik om bestelling te plaas
Die moord op sy broer Jannie in die straat voor sy huis, sy jongste broer wat in 'n plofstofongeluk omgekom het, Bertus, 'n kollega, wat deur 'n ryloper vermoor is, sy neef Fanie wat gesterf het toe hy noodlottig gewond is deur rowers tydens 'n rooftog op 'n voertuig wat kontant vervoer het, 'n kennis van hom wie se vrou en drie dogters herhaaldelik deur vier inbrekers verkrag is terwyl hy op 'n stoel vasgemaak is en moes kyk hoe hierdie afgryslike dade gepleeg word, 'n diep gelowige vriendin wie se twee seuns in 'n motorongeluk gesterf het is maar enkele tragedies wat A J (At) Fourie uiteindelik op die pad van twyfel, en soeke na die waarheid geplaas het – 'n pad wat uiteindelik op die vraag uitgeloop het: "Waar is God".
In die voorwoord van die boek skryf At: "'n Diepe persoonlike geestelike stryd met die traumatiese afsterwe van familielede, asook die van vriende en die vrae daar rondom, het aanleiding gegee tot die skryf van hierdie boek. As die heengaan van laasgenoemdes was as gevolg van natuurlike omstandighede, sou ek dit meer geredelik aanvaar het. Die dood van mense is 'n natuurlike gebeurtenis en so ook sekere onnatuurlike lewensverliese. Ek wil dit baie duidelik stel dat hierdie boek nie 'n navorsingstuk of 'n studiegids is nie. Dit moet eerder gesien word as 'n boek of 'n outobiografie, waar ek my ervarings en soeke na die Waarheid weergee.
As jy 'n kopie van hierdie boek direk van die skrywer wil bestel kan jy op hierdie skakel klik om 'n epos aan hom te stuur: Klik om bestelling te plaas
"Maar om toe te kyk hoe 'n terminaal siek kind besig is om te sterf, moet die pynlikste ding wees wat enige ouer kan oorkom. Wat gaan regtig in sulke kinders en ouers se gedagtes aan?", vra Jean Oosthuizen in 'n artikel in Rapport van 15 Julie 2018. Dit is dan ook waaroor dit gaan in die verhaal van Gerrit Visser en sy dogter, Andrie, wat gesterf het nadat sy met myeloblastiese leukemie gediagnoseer was.
Gerrit se hartverskeurende verhaal van hoe "die ruiter op die vaal perd" - soos hy die dood noem - hul dogter kom steel het sal elke leser diep raak. "Om jou kind se naam en die woord "dood" in dieselfde sin te plaas voel onvanpas. Kindwees impliseer immers bruisende lewe, hoop, verwagting en 'n toekoms wat wink! Die werklikheid is soms anders. Die dood het geen respek vir die ouderdom nie", skryf Gerrit. "Wat word 'n ouer wie se kind gesterf het genoem?" wonder hy dan. As 'n vrou se man sterf, is sy 'n weduwee; as 'n man se vrou sterf, is hy 'n wewenaar en as 'n kind se ouers sterf is hy/sy 'n weeskind maar daar bestaan egter nie 'n naam vir ouers wie se kind sterf nie. Die verlies, hartseer en verlange is te groot om in een woord vasgevang te word!
Klik gerus op die bestel-skakel hier onder om jou kopie teen R90.00 plus posgeld te bestel.
"Sal ons nog droom as ons dood is?
Is die dood die Groot Einde? Bly daar na die sterfte niks oor van al die mens se drome en aspirasies nie? Het alles wat 'n mens in jou lewe bereik het na die dood geen sin meer nie?
Dit is die vrae wat dr. Piet Muller probeer beantwoord in hierdie boek. Hy kyk krities na opgetekende gevalle van mense wat buite hul liggame beweeg het en mense wat op vorige lewens aanspraak maak. Hy stel ook Suid-Afrikaners aan die woord wat soortgelyke ervarings gehad het en laat wetenskaplikes saampraat.
Ontmoetings wat my denke en lewe radikaal verander het.
Van Barth tot Buti, van Boshoff tot Mandela – só uiteenlopend is die groot geeste wat Nico Smith se pad oor ses dekades vanaf Afrika tot in Europa en terug gekruis het. Ontmoetings wat sy denke en lewe radikaal verander het
As jy 'n kopie van hierdie boek by Bybelmedia wil bestel kan jy op hierdie skakel klik: Plaas bestelling